CELEX: 
Language: fi
Date: 2020-07-14 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 648/2012 täydentämisestä Euroopan arvopaperimarkkinaviranomaisen kolmansiin maihin sijoittautuneilta keskusvastapuolilta perimien maksujen osalta

EUROOPAN
                       KOMISSIO
                                              Bryssel 14.7.2020
                                              C(2020) 4891 final
                 KOMISSION DELEGOITU ASETUS (EU) …/…,
                                annettu 14.7.2020,
   Euroopan parlamentin ja neuvoston asetuksen (EU) N:o 648/2012 täydentämisestä
   Euroopan arvopaperimarkkinaviranomaisen kolmansiin maihin sijoittautuneilta
                  keskusvastapuolilta perimien maksujen osalta
                      (ETA:n kannalta merkityksellinen teksti)
FI                                                                               FI
 ---pagebreak---                                            PERUSTELUT
   1.        DELEGOIDUN SÄÄDÖKSEN TAUSTA
   Asetus (EU) 2019/20991 OTC-johdannaisia, keskusvastapuolia ja kauppatietorekisterejä
   koskevan asetuksen (EU) N:o 648/20122 (Euroopan markkinarakenneasetus) muuttamisesta
   julkaistiin Euroopan unionin virallisessa lehdessä 12. joulukuuta 2019.
   Kolmansien maiden keskusvastapuolten osalta Euroopan markkinarakenneasetukseen
   tehtävien muutosten päätavoitteena on varmistaa unioniin palveluja tarjoavien kolmansiin
   maihin sijoittautuneiden keskusvastapuolten tiukempi ja tehokkaampi valvonta, myös
   Euroopan            arvopaperimarkkinaviranomaisen                (ESMA),            jäljempänä
   ’arvopaperimarkkinaviranomainen’, roolin vahvistaminen ja lisätehtävät. Sen osana
   perustetaan        keskusvastapuolten          valvontakomitea,           joka       valmistelee
   arvopaperimarkkinaviranomaisen hallintoneuvoston tekemät päätökset, ja uusi kolmansien
   maiden keskusvastapuolten kollegio varmistaa, että kaikille asiaankuuluville unionin
   sidosryhmille tiedotetaan asianmukaisesti ja että ne otetaan asianmukaisesti mukaan. Lisäksi
   asetuksella (EU) 2019/2099 otetaan käyttöön kolmansien maiden keskusvastapuolia koskeva
   kaksitasoinen järjestelmä, jossa keskusvastapuolten, jotka ovat järjestelmän kannalta
   merkittäviä unionin tai sen yhden tai useamman jäsenvaltion rahoitusvakaudelle, jäljempänä
   ’toisen tason keskusvastapuolet’, on noudatettava Euroopan markkinarakenneasetuksen
   vaatimuksia ja oltava arvopaperimarkkinaviranomaisen valvonnan alaisia. Kolmansissa
   maissa olevien toisen tason keskusvastapuolten, joihin sovelletaan vastaavia vaatimuksia,
   voidaan katsoa täyttävän Euroopan markkinarakenneasetuksen vaatimukset noudattamalla sen
   kotimaisia sääntöjä, jäljempänä ’vastaava yhdenmukaisuus’. Kolmansien maiden
   keskusvastapuolet, jotka eivät ole järjestelmän kannalta merkittäviä, jäljempänä ’ensimmäisen
   tason keskusvastapuolet’, voivat – kuten tälläkin hetkellä – tarjota määrityspalveluja unionissa
   komission täytäntöönpanosäädöksessä vastaaviksi todettujen omien sääntöjensä mukaisesti,
   mutta niiden merkitystä järjestelmän kannalta tarkastellaan säännöllisesti uudelleen.
   Kuten         Euroopan         markkinarakenneasetuksen          25 d artiklassa      säädetään,
   arvopaperimarkkinaviranomaisen olisi perittävä kolmansien maiden keskusvastapuolilta
   maksuja, joilla katetaan kaikki kustannukset, joita sille aiheutuu kolmansien maiden
   keskusvastapuolten tunnustamisesta ja niihin liittyvien tehtävien suorittamisesta.
   Euroopan markkinarakenneasetuksen 25 d artiklassa siirretään komissiolle valta antaa
   delegoitu säädös, jossa määritellään tarkemmin maksutyypit, maksujen perimisen perusteet,
   maksujen määrä ja maksutavat, joita tunnustamista hakevien ja tunnustettujen kolmansien
   maiden keskusvastapuolten on noudatettava.
   Delegoitu säädös hyväksytään Euroopan markkinarakenneasetuksen 82 artiklan ja Euroopan
   unionin toiminnasta tehdyn sopimuksen 290 artiklan mukaisesti.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Menettelyyn liittyvät näkökohdat
   Komissio pyysi 3. toukokuuta 2019 arvopaperimarkkinaviranomaiselta lausuntoa, jäljempänä
   ’tekninen lausunto’, komission delegoidusta säädöksestä, jossa täsmennetään kolmansien
   1
           EUVL L 322, 12.12.2019, s. 1.
   2
           EUVL L 201, 27.7.2012, s. 1.
FI                                                1                                                 FI
 ---pagebreak---    maiden keskusvastapuolilta perittävät maksut ja joka                               hyväksytään       Euroopan
   markkinarakenneasetuksen 25 d artiklan 3 kohdan mukaisesti.
   Arvopaperimarkkinaviranomainen järjesti teknisen lausunnon luonnoksesta julkisen
   kuulemisen 29. toukokuuta ja 29. heinäkuuta 2019 välisenä aikana. Kuulemiseen vastanneista
   yhdeksän antoi julkista palautetta, ja muut vastasivat luottamuksellisesti. Kuulemisessa saadut
   ei-luottamukselliset         vastaukset         on       julkaistu       arvopaperimarkkinaviranomaisen
                       3
   verkkosivustolla . Arvopaperimarkkinaviranomainen lähetti teknisen lausuntonsa komissiolle
   11. marraskuuta 2019.
   Komissio kuuli 21. lokakuuta 2019 Euroopan arvopaperikomitean asiantuntijaryhmää
   kyseisen delegoidun säädöksen väliaikaisesta sisällöstä. Euroopan arvopaperikomitean
   asiantuntijaryhmä koostuu jäsenvaltioiden, Euroopan keskuspankin, Euroopan parlamentin
   talous- ja raha-asioiden valiokunnan sihteeristön ja arvopaperimarkkinaviranomaisen
   edustajista.
   Paremman sääntelyn suuntaviivojen mukaisesti delegoidun säädöksen luonnos julkaistiin
   paremman sääntelyn portaalissa, jossa se oli nähtävillä yleistä palautetta varten neljän viikon
   ajan 11. kesäkuuta – 9. heinäkuuta 2020. Vastauksia saatiin kaksi, ja ne ovat saatavilla
   komission verkkosivustolla4. Lisäksi arvopaperimarkkinaviranomainen antoi muuta teknistä
   palautetta.
   Sidosryhmien näkemykset
   Edellä mainittujen kuulemisten ja tapauskohtaisten kannanottojen tuloksena komissio sai
   laajalti erilaisia näkemyksiä delegoidun säädöksen sisällöstä. Kannanotoissa ilmaistiin
   pääasiassa tarve varmistaa, että maksut ovat oikeasuhteisia suoritettuihin tehtäviin ja
   keskusvastapuolten liikevaihtoon nähden ja että maksut ovat ennustettavissa ja avoimia ja
   perusteltuja.
   Tarve varmistaa, että maksut ovat oikeassa suhteessa suoritettuihin tehtäviin ja
   keskusvastapuolten liikevaihtoon nähden
   Useimmat sidosryhmät kannattivat maksurakennetta, johon sisältyy kaikkien tunnustamista
   hakevien kolmansien maiden keskusvastapuolten perusmaksu tunnustamisesta, toisen tason
   keskusvastapuolten lisämaksu tunnustamisesta, erillinen maksu toisen tason
   keskusvastapuolten vastaavaa yhdenmukaisuutta koskevasta pyynnöstä yhdistettynä
   mahdolliseen tunnustamismaksun alennukseen ja vuosimaksun alennukseen sekä eriytetyt
   ensimmäisen tason keskusvastapuolten ja toisen tason keskusvastapuolten vuosimaksut.
   Monet sidosryhmät olivat yhtä mieltä myös siitä, että keskusvastapuolten, joista tulee toisen
   tason keskusvastapuolia, olisi maksettava lisämaksu, joka vastaa ensimmäisen ja toisen tason
   maksujen välistä eroa. Sidosryhmät kannattivat myös periaatetta, jonka mukaan
   tunnustamisvuoden vuosimaksut lasketaan suhteessa jäljellä olevaan kalenterivuoteen.
   Jotkin sidosryhmät pitivät ensimmäisen tason keskusvastapuolten 50 000 euron suuruista
   tunnustamismaksua ja 50 000 euron suuruista vuosimaksua hyväksyttävinä, kun taas toiset
   pitivät maksuja liian korkeina ja katsoivat, että niistä voisi tulla este pienten
   keskusvastapuolten pääsylle. Toiset taas katsoivat, että tunnustamismaksun tason olisi
   riiputtava tunnustamista koskevan hakemuksen tarkoituksesta eli siitä, aikooko
   keskusvastapuoli tarjota määrityspalveluja unionissa vai hakeeko se vain
   3
           https://www.esma.europa.eu/press-news/consultations/esma-fees-third-country-ccps-under-emir-22
   4
           https://ec.europa.eu/info/law/better-regulation/have-your-say/initiatives/12446-Fees-to-be-charged-to-
           third-country-central-counterparties
FI                                                         2                                                      FI
 ---pagebreak---    vakavaraisuusasetuksen5 mukaista etuuskohtelua. Yleisesti ottaen sidosryhmät katsoivat, että
   maksujen olisi oltava oikeassa suhteessa arvopaperimarkkinaviranomaisen rooliin
   vastaanottavan jäsenvaltion valvojana eikä johtavana valvojana. Eräät sidosryhmät katsoivat,
   että maksut olisi yhdenmukaistettava keskusvastapuolilta kolmansissa maissa tai
   jäsenvaltioissa perittävien maksujen kanssa.
   Vastaukset, jotka koskivat Euroopan markkinarakenneasetuksen vaatimusta, jonka mukaan
   maksujen olisi oltava oikeassa suhteessa keskusvastapuolten liikevaihtoon, olivat vaihtelevia.
   Jotkin sidosryhmät kannattivat kustannusten jakamista tasan toisen tason keskusvastapuolten
   kesken ja katsoivat, että liikevaihto ei välttämättä vastaa vaadittuja valvontatoimia. Toiset taas
   katsoivat, että Euroopan markkinarakenneasetuksen 25 d artiklan liikevaihtoa koskevaa
   vaatimusta ei voida jättää huomiotta. Toisaalta jotkin sidosryhmät kannattivat tarvetta ottaa
   huomioon liikevaihto, joka liittyy unionin määritysosapuolille tai vastapuolille tarjottuihin
   määrityspalveluihin tai unionin valuuttojen määräisiin rahoitusvälineisiin. Toisaalta muut
   sidosryhmät panivat merkille monimuotoisuuden ja hallinnollisen rasitteen, joka liittyy
   unionissa tai unionin valuutoissa tarjottaviin määrityspalveluihin liittyvän liikevaihdon
   arvioimiseksi tarvittavien tietojen keräämiseen ja käsittelyyn, vaikka se ei kuvasta tarkasti
   keskusvastapuolten kokoa.
   Useimmat sidosryhmät kannattivat alennusta niiden toisen tason keskusvastapuolten
   vuosimaksuun, joille on myönnetty vastaava yhdenmukaisuus, ja katsoivat, että alennus olisi
   eriytetty vastaavan yhdenmukaisuuden laajuuden mukaan, mutta yksi sidosryhmä huomautti
   tasapuolisten toimintaedellytysten vääristymisen riskistä.
   Useimmat sidosryhmät vastustivat voimakkaasti erityistä maksua tunnustamisen
   peruuttamisesta. Sidosryhmät olivat kuitenkin yleisesti yhtä mieltä siitä, että
   tunnustamismaksuja ei palauteta, ainakaan kokonaan, jos hakemus peruutetaan.
   Tarve varmistaa maksujen ennustettavuus
   Sidosryhmät katsoivat, että tunnustamismaksut olisi maksettava, kun keskusvastapuolen taso
   on määritetty, joko tunnustuksen yhteydessä tai erissä, kun tietyt ennalta määritellyt
   välitavoitteet on saavutettu. Sidosryhmät kannattivat ehdotusta, jonka mukaan vuosimaksut on
   maksettava ennen sitä kalenterivuotta, jota ne koskevat, tai viimeistään kyseisen
   kalenterivuoden ensimmäisellä neljänneksellä. Samaan aikaan useat sidosryhmät korostivat
   ennustettavuuden tarvetta ja jotkin sidosryhmät korostivat, että vuosimaksut on vahvistettava
   riittävän ajoissa, jotta keskusvastapuolet voivat sisällyttää ne talousarvioihinsa. Jotkin
   sidosryhmät katsoivat myös, että maksut olisi perittävä vasta sen jälkeen, kun delegoidut
   säädökset, joiden nojalla arvopaperimarkkinaviranomainen voi määrittää keskusvastapuolten
   tason ja tunnustaa ne asetuksessa (EU) 2019/2099 säädetyn kehyksen mukaisesti, ovat tulleet
   voimaan. Muutamat sidosryhmät katsoivat, että arvopaperimarkkinaviranomaisen jo
   tunnustamien keskusvastapuolten ei pitäisi maksaa tunnustamismaksuja, kun asetus (EU)
   2019/2099 tulee voimaan.
   Tarve varmistaa maksujen avoimuus ja perusteltavuus
   Monet sidosryhmät pyysivät lisää avoimuutta ja perusteluja arvopaperimarkkinaviranomaisen
   kustannuksista ja resurssien tarpeesta tehtäviensä hoitamiseksi. Jotkin sidosryhmät vastustivat
   myös      periaatetta,    jonka      mukaan     arvopaperimarkkinaviranomainen        rahoitetaan
   keskusvastapuolten maksamilla maksuilla. Ne väittivät, että on olemassa eturistiriita
   määritettäessä kolmansien maiden keskusvastapuolia toisen tason keskusvastapuoliksi sen
   5
           EUVL L 176, 27.6.2013, s. 1.
FI                                                  3                                                 FI
 ---pagebreak---    resurssien ja toiminnan laajentamiseksi kolmansien maiden keskusvastapuoliin ja unioniin
   sijoittautuneisiin keskusvastapuoliin nähden.
   3.        VAIKUTUSTENARVIOINTI
   Komission on täsmennettävä tarkemmin maksutyypit, maksujen perimisen perusteet,
   maksujen määrä ja maksutavat, joilla tunnustamista hakevat ja tunnustetut kolmansien maiden
   keskusvastapuolet suorittavat maksut. Asetuksen 25 d artiklan mukaan maksujen olisi oltava
   oikeassa suhteessa keskusvastapuolten liikevaihtoon ja katettava kaikki kustannukset, joita
   arvopaperimarkkinaviranomaiselle aiheutuu kolmansien maiden keskusvastapuolten
   tunnustamisesta       ja    niihin     liittyvien   tehtävien      suorittamisesta    Euroopan
   markkinarakenneasetuksen mukaisesti.
   Komission huomiot
   Komissio on ottanut täysimääräisesti huomioon kaikki saadut kannanotot, myös
   arvopaperimarkkinaviranomaisen              antaman        teknisen         lausunnon         ja
   arvopaperimarkkinaviranomaisen julkiseen kuulemiseen saadut vastaukset, Euroopan
   arvopaperikomitean asiantuntijaryhmältä saadun palautteen sekä sidosryhmien komissiolle
   antaman muun palautteen. Tämän perusteella komissio ehdottaa, että Euroopan
   markkinarakenneasetuksen 25 d artiklan 3 kohdan nojalla hyväksytään delegoitu säädös, jossa
   täsmennetään maksutyypit, maksujen perimisen perusteet, maksujen määrä ja maksutavat,
   joilla kolmansien maiden keskusvastapuolet suorittavat maksut.
   Tämä delegoitu säädös poikkeaa arvopaperimarkkinaviranomaiselta saadusta teknisestä
   lausunnosta joiltakin osin maksujen oikeasuhteisuuden ja ennustettavuuden parantamiseksi:
   tunnustamismaksut ovat yhteensä pienemmät, koska vastaavasta yhdenmukaisuudesta
   aiheutuvat kustannukset katetaan toisen tason keskusvastapuolten tunnustamisesta
   veloitettavalla lisämaksulla; vastaava yhdenmukaisuus ei johda alennukseen toisen tason
   keskusvastapuolen vuosimaksuista, koska arvopaperimarkkinaviranomainen on edelleen
   vastuussa toisen tason keskusvastapuolen jatkuvasta valvonnasta riippumatta siitä,
   myönnetäänkö vastaava yhdenmukaisuus vai ei; ensimmäisen tason keskusvastapuolen
   vuosimaksut vahvistetaan vuosittain arvopaperimarkkinaviranomaisen toimintoperusteisen
   talousarvion perusteella ja toisen tason keskusvastapuolten vuosimaksuissa otetaan huomioon
   keskusvastapuolten liikevaihto.
   Arvopaperimarkkinaviranomaisen antamassa teknisessä lausunnossa arvioidaan huolellisesti
   lausunnossa tarkasteltujen eri vaihtoehtojen vaikutusta. Tätä taustaa vasten ja ottaen
   huomioon, että komission poikkeamien pitäisi periaatteessa vähentää kolmansien maiden
   keskusvastapuolten hallinnollista rasitetta ja kustannuksia arvopaperimarkkinaviranomaisen
   tekniseen lausuntoon verrattuna, komissio ei ole laatinut erillistä vaikutustenarviointia. Tässä
   jaksossa ja jäljempänä 3.2 jaksossa arvioidaan kuitenkin komission tekemien muutosten
   myönteisiä ja kielteisiä vaikutuksia ja analysoidaan ehdotettujen toimenpiteiden kustannuksia
   ja hyötyjä.
FI                                                   4                                              FI
 ---pagebreak---    Kustannuksia ja hyötyjä koskevia määrällisiä tietoja on vähän, eikä niitä voida aina ilmoittaa
   luottamuksellisuuden vuoksi. Arvopaperimarkkinaviranomainen pyysi julkisen kuulemisensa
   yhteydessä määrällisiä tietoja, mutta sai hyvin vähän palautetta. Joka tapauksessa kolmansien
   maiden keskusvastapuolten väliset erot ovat sellaisia, että muutosten kustannukset ja hyödyt
   vaihtelevat huomattavasti esimerkiksi sen mukaan, kuinka paljon tietoja on jo julkisesti
   saatavilla tai jo toimitettu arvopaperimarkkinaviranomaiselle, tai sen mukaan, mikä on
   kolmannen maan keskusvastapuolen koko ja monimuotoisuus.
   Oikeasuhteisuus
   Maksujen olisi perustuttava arvopaperimarkkinaviranomaisen kustannuksiin ja tehtäviin, mikä
   varmistetaan tässä delegoidussa säädöksessä monin tavoin.
   Ensinnäkin komissio ehdottaa eriytettyjä maksuja ensimmäisen ja toisen tason
   keskusvastapuolille. Tämä kuvastaa arvopaperimarkkinaviranomaisen erilaisia tehtäviä ja
   siten kustannuksia, jotka liittyvät ensimmäisen ja toisen tason keskusvastapuoliin. Vaikka
   arvopaperimarkkinaviranomaisen on esimerkiksi tarkistettava hakemusten täydellisyys ja
   päätösluonnokset sekä arvioitava tunnustamista hakevien ensimmäisen ja toisen tason
   keskusvastapuolten merkitys järjestelmän kannalta, Euroopan markkinarakenneasetuksen
   25 artiklan 2 b kohdassa säädettyjen tunnustamista koskevien lisävaatimusten noudattamisen
   arviointi ja vastaavaa yhdenmukaisuutta koskevat pyynnöt aiheuttavat lisäkustannuksia toisen
   tason keskusvastapuolten osalta. Myös kaikkien tunnustettujen kolmansien maiden
   keskusvastapuolten tapauksessa jotkin tehtävät ovat samat ensimmäisen ja toisen
   keskusvastapuolten osalta (tasojen säännöllinen uudelleentarkastelu, yhteistyöjärjestelyt
   kolmansien maiden valvontaviranomaisten kanssa sekä sääntelyn ja valvonnan kehityksen
   seuranta kolmansissa maissa). Arvopaperimarkkinaviranomaisella on kuitenkin lisätehtävänä
   valvoa jatkuvasti, että toisen tason keskusvastapuolet noudattavat asetuksen (EU)
   N:o 648/2012 16 artiklassa ja IV ja V osastossa säädettyjä vaatimuksia, tarvittaessa myös
   vastaavan yhdenmukaisuuden kautta. Jäsenvaltiot tukivat eriytettyjen maksujen soveltamista
   Euroopan arvopaperikomitean asiantuntijaryhmässä. Joidenkin sidosryhmien kannattama
   vaihtoehto eli se, että kaikki keskusvastapuolet osallistuvat tasavertaisesti
   arvopaperimarkkinaviranomaisen kustannuksiin, ei vaikuta asianmukaiselta. Tämä johtuu
   siitä, että ensimmäisen tason keskusvastapuolet, jotka ovat EU:n ja sen jäsenvaltioiden
   järjestelmien kannalta vähemmän merkittäviä, maksaisivat suuremmat kustannukset, jotka
   aiheutuvat unionin tai yhden tai useamman sen jäsenvaltion järjestelmän kannalta
   merkittävien toisen tason keskusvastapuolten tunnustamisesta ja valvonnasta.
   Toiseksi komissio ehdottaa yksinkertaista maksurakennetta, jolla minimoidaan käytettävissä
   olevat erityyppiset maksut siihen, mikä on ehdottoman välttämätöntä. Maksurakenteen olisi
   koostuttava ainoastaan tunnustamismaksuista ja vuosimaksuista, jotka vastaavat Euroopan
   markkinarakenneasetuksen oikeudellista vaatimusta.
   Komissio katsoo, että tunnustamismaksujen olisi katettava tunnustamisesta aiheutuvat
   hallinnolliset kustannukset (esimerkiksi tiedostojen käsittely), tason määrityksestä aiheutuvat
   kustannukset ja toisen tason keskusvastapuolten osalta Euroopan markkinarakenneasetuksen
   25 artiklan 2 b kohdassa säädettyjen tunnustamisvaatimusten ja vastaavan yhdenmukaisuuden
   arvioinnista aiheutuvat kustannukset, jos niitä sovelletaan tunnustamishetkellä.
   Kaikkien keskusvastapuolten olisi maksettava tunnustamisesta perittävät perusmaksut, kun ne
   hakevat tunnustamista. Niissä olisi otettava huomioon hallinnolliset perustehtävät, jotka
   arvopaperimarkkinaviranomainen suorittaa arvioidessaan kolmannen maan keskusvastapuolen
   tunnustamista koskevaa pyyntöä. Niissä olisi myös otettava huomioon, että
   arvopaperimarkkinaviranomaisen on kerättävä ja analysoitava kolmansien maiden
FI                                                 5                                               FI
 ---pagebreak---    keskusvastapuolten toimittamat tiedot sen määrittämiseksi, ovatko ne ensimmäisen tason vai
   toisen tason keskusvastapuolia.
   Tunnustamisesta perittävän perusmaksun lisäksi toisen tason keskusvastapuolten olisi
   maksettava tunnustamisesta perittävä lisämaksu. Myös tunnustettujen keskusvastapuolten,
   joista tulee toisen tason keskusvastapuolia, olisi maksettava tunnustamista koskeva lisämaksu
   joko sen jälkeen, kun tunnustettujen keskusvastapuolten taso on alun perin määritetty
   asetuksen (EU) 2019/2099 voimaantulon jälkeen, tai myöhemmän uudelleentarkastelun
   jälkeen. Tämä maksu perustuu lisätietoihin, jotka arvopaperimarkkinaviranomainen kerää ja
   analysoi toisen tason keskusvastapuolista, ja siihen sisältyvät kustannukset, jotka liittyvät
   vastaavan yhdenmukaisuuden arviointiin. Vastaavan yhdenmukaisuuden arvioinnin
   sisällyttäminen tunnustamismaksuun tuo useita etuja, joita ovat yksinkertaisuus (lähes
   kaikkien toisen tason keskusvastapuolten odotetaan hakevan vastaavaa yhdenmukaisuutta sen
   tuomien etujen vuoksi) ja merkittävä synergia tunnustamista koskevien vaatimusten
   (erityisesti kun niihin liittyy ehtoja) ja vastaavan yhdenmukaisuuden arvioinnissa.
   Kaikkien kolmansien maiden keskusvastapuolten olisi maksettava myös vuosimaksut.
   Ensimmäisen tason keskusvastapuolilta perittävän maksun ja toisen tason keskusvastapuolilta
   perittävän maksun olisi kuitenkin erottava toisistaan. Arvopaperimarkkinaviranomaisen
   vuosimaksut perustuvat sen työohjelmaan ja odotettavissa oleviin kustannuksiin, minkä
   vuoksi ne ovat oikeassa suhteessa arvopaperimarkkinaviranomaisen toiminnan tasoon.
   Kustannukset, jotka liittyvät vastaavan yhdenmukaisuuden arviointiin tunnustamisen jälkeen,
   olisi katettava vuosimaksuilla. Tällaisten pyyntöjen odotetaan olevan poikkeuksellisia, koska
   on erittäin todennäköistä, että keskusvastapuolet pyytävät vastaavaa yhdenmukaisuutta
   hakiessaan tunnustamista, koska siitä on hyötyä toisen tason keskusvastapuolille. Lisäksi
   mahdollisten        alennusten       käsite      on      harhaanjohtava,     koska      Euroopan
   markkinarakenneasetuksessa säädetään, että arvopaperimarkkinaviranomainen on vastuussa
   siitä, että keskusvastapuoli noudattaa tunnustamista koskevia vaatimuksia, riippumatta siitä,
   myönnetäänkö vastaava yhdenmukaisuus vai ei.
   Komissio ehdottaa, että tunnustamisvuoden vuosimaksut lasketaan suhteessa ensimmäisen ja
   toisen tason keskusvastapuolilta perittäviin tunnustamista koskeviin perus- ja lisämaksuihin.
   Maksut suhteessa liikevaihtoon
   Euroopan markkinarakenneasetuksen 25 d artiklassa vaaditaan, että kolmansien maiden
   keskusvastapuolilta perittävät maksut ovat suhteessa liikevaihtoon.
   Jotta tätä vaatimusta voitaisiin noudattaa oikeasuhteisesti, on otettava huomioon useita
   näkökohtia. Toisaalta kolmansien maiden keskusvastapuolille aiheutuu kustannuksia siitä, että
   ne toimittavat vuotuisia liikevaihtoa koskevia tietoja, jotka ovat merkityksellisiä ja
   vertailukelpoisia kolmansien maiden keskusvastapuolten osalta. Näin ollen maksun olisi
   periaatteessa vastattava tarkasti kolmansien maiden keskusvastapuolten kokoa Euroopan
   markkinarakenneasetuksen yhteydessä aiheuttamatta keskusvastapuolille kohtuutonta rasitetta
   tietojen toimittamisesta tai arvopaperimarkkinaviranomaiselle niiden analysoinnista. Tavan,
   jolla liikevaihto näkyy maksussa, olisi myös oltava vertailukelpoinen kolmansien maiden
   keskusvastapuolten välillä, ja siinä olisi otettava huomioon, että tällaiset keskusvastapuolet
   ovat sijoittautuneet eri lainkäyttöalueille, joiden kirjanpitokäytännöt voivat myös olla erilaisia.
   Tässä yhteydessä voidaan harkita useita erilaisia liikevaihtoa koskevia mittauksia:
   keskusvastapuolen maailmanlaajuiset ja kokonaistulot kaikilta liiketoiminta-aloiltaan,
   keskusvastapuolten maailmanlaajuiset tulot määrityspalveluista tai keskusvastapuolen
   unionista tai unionin valuuttojen määräisiä rahoitusvälineitä koskevista määrityspalveluista
   saamat tulot. Maailmanlaajuisten ja kokonaistulojen pitäisi olla suhteellisen helposti
FI                                                    6                                                FI
 ---pagebreak---    löydettävissä esimerkiksi vuosikertomuksista. Voi kuitenkin olla liiallista tarkastella
   kokonaistuloja, sillä niihin voi sisältyä tuloja muilta liiketoiminta-aloilta kuin
   määrityspalveluista sen mukaan, mikä on keskusvastapuolten yritysrakenne. Tältä osin
   keskusvastapuolten määrityspalveluista yleisesti saamien tulojen (esimerkiksi jäsenmaksut ja
   määritysmaksut, joista on vähennetty transaktiokustannukset) vertailu vaikuttaisi
   asianmukaisemmalta Euroopan markkinarakenneasetuksen yhteydessä.
   Unionissa tuotetuista määrityspalveluista tai unionin valuuttojen määräisistä rahoitusvälineistä
   saatuja tuloja koskevat tiedot voitaisiin myös katsoa liikevaihtoa kuvastaviksi asianmukaisiksi
   kriteereiksi. Tällaisia tietoja ei kuitenkaan ole helposti saatavilla. Kolmansien maiden
   keskusvastapuolille voisi aiheutua huomattavaa hallinnollista rasitetta tällaisten tietojen
   vakiomuotoisesta toimittamisesta ja arvopaperimarkkinaviranomaiselle niiden analysoinnista.
   Sen vuoksi komissio ehdottaa, että keskusvastapuolten määrityspalveluista saamia
   maailmanlaajuisia tuloja käytetään sopivana vertailukohtana, joka kuvastaa kolmansien
   maiden keskusvastapuolten maksamien maksujen liikevaihtoa. Raportointitaakan
   yksinkertaistamiseksi ja keventämiseksi komissio ehdottaa, että tarkastellaan
   keskusvastapuolen viimeisimmän raportointivuoden tuloja huolimatta siitä, että
   raportointivuodet ja tilinpäätösstandardit voivat vaihdella keskusvastapuolten välillä. Asiaa
   koskevien tietojen olisi oltava helposti keskusvastapuolten saatavilla ja mahdollisesti jopa
   julkisina lukuina vuosikertomuksissa.
   Kolmansien maiden keskusvastapuolten välisen vertailun standardoimiseksi ja
   ennustettavuuden lisäämiseksi komissio ehdottaa, että otetaan käyttöön vaihteluvälit, joiden
   sisällä toisen tason keskusvastapuolilta veloitetaan sama maksu. Tällä tavoin maksut voisivat
   kuvastaa keskusvastapuolten liikevaihtoa toimivalla tavalla ilman, että ne johtaisivat
   epäoikeudenmukaiseen maksuun, joka peritään epätäydellisten liikevaihtoa koskevien
   vertailujen seurauksena.
   Tunnustettuihin ensimmäisen ja toisen tason keskusvastapuoliin liittyvät vuotuiset tehtävät
   vaihtelevat huomattavasti. Arvopaperimarkkinaviranomaisen toisen tason keskusvastapuoliin
   liittyvät tehtävät ovat laajempia ja monimutkaisempia, kun taas sen ensimmäisen tason
   keskusvastapuoliin liittyvät tehtävät ovat melko standardoituja kaikkien ensimmäisen tason
   keskusvastapuolten osalta niiden koosta riippumatta. Sen vuoksi liikevaihtoa ei pitäisi ottaa
   huomioon ensimmäisen tason keskusvastapuolten vuosimaksuissa samalla tavalla kuin toisen
   tason keskusvastapuolten maksuissa. Ensimmäisen tason keskusvastapuolten vuosimaksujen
   odotetaan olevan huomattavasti pienempiä kuin toisen tason keskusvastapuolilta perittävät
   maksut, mikä kuvastaa ensimmäisen tason keskusvastapuolten pienempää liikevaihtoa.
   Koska lisäksi odotetaan, että ensimmäisen tason keskusvastapuolia on enemmän kuin toisen
   tason keskusvastapuolia, arvopaperimarkkinaviranomaiselle ja kolmansien maiden
   keskusvastapuolille aiheutuva hallinnollinen rasite otetaan paremmin huomioon, jos
   liikevaihtoa käytetään nimenomaisesti vain toisen tason keskusvastapuoliin liittyvien
   maksujen laskennassa.
   Sen vuoksi komissio katsoo asianmukaiseksi säätää ensimmäisen tason keskusvastapuolia
   koskevasta kiinteästä vuosimaksusta, joka vastaa arvopaperimarkkinaviranomaiselle
   ensimmäisen tason keskusvastapuolten toiminnasta aiheutuvia kustannuksia, jotka jaetaan
   tasan kaikkien tunnustettujen ensimmäisen tason keskusvastapuolten kesken.
   Komissio katsoo, että toisen tason keskusvastapuolten vuosimaksut olisi asetettava selvästi
   suhteessa niiden liikevaihtoon, mikä kuvastaa arvopaperimarkkinaviranomaiselle toisen tason
   keskusvastapuolista odotettavasti aiheutuvia kustannuksia. Yksinkertaisuuden vuoksi ja
   mahdollisen vertailukelpoisuuden puutteen vaikutuksen minimoimiseksi toisen tason
   keskusvastapuolet olisi jaettava kahteen laajaan ryhmään, jotka kuvastavat niiden
FI                                                 7                                                FI
 ---pagebreak---    määrityspalvelujen tarjoamisesta kertynyttä maailmanlaajuista liikevaihtoa. Samaan
   konserniin kuuluvilta keskusvastapuolilta perittäisiin sama vuosimaksu, mutta sen sijaan, että
   kustannukset jaettaisiin tasan kaikkien kolmansien maiden keskusvastapuolten kesken,
   alempaan ryhmään kuuluville keskusvastapuolille liikevaihdon painoksi annettaisiin 1,0 ja
   ylempään ryhmään kuuluville keskusvastapuolille 1,2.
   Ennustettavuus
   Sidosryhmät kannattivat sitä, että 1) maksujen olisi mahdollisuuksien mukaan oltava
   ennustettavia kolmansien maiden keskusvastapuolten kannalta ja että 2) niitä ei pitäisi
   soveltaa takautuvasti.
   Tunnustamismaksujen osalta tehtävät ja työ ovat suurelta osin ennakoitavissa. Näin ollen
   tunnustamismaksut (eli tunnustamisen perusmaksu ja toisen tason keskusvastapuolten
   lisämaksu      tunnustamisesta)      olisi     vahvistettava        delegoidussa      säädöksessä
   arvopaperimarkkinaviranomaisen aikaisempien kokemusten ja odotusten perusteella sellaisina
   kuin ne ilmenevät sen työohjelmasta ja toimintoperusteisesta talousarviosta. Tämä tuo
   kolmansien maiden keskusvastapuolille selkeää ennustettavuutta.
   Vuosimaksuissa olisi löydettävä tasapaino sen välillä, että saavutetaan sama ennustettavuuden
   taso ja varmistetaan samalla, että maksut kuvastavat arvopaperimarkkinaviranomaisen
   vuotuisten tehtävien hoitamisesta aiheutuvia kustannuksia (esimerkiksi yhteistyöjärjestelyjen
   ylläpitäminen kolmansien maiden valvontaviranomaisten kanssa, sääntelyn ja valvonnan
   kehityksen seuranta, tasojen säännöllinen uudelleentarkastelu ja toisen tason
   keskusvastapuolten jatkuva valvonta). Kauppatietorekistereihin ja luottoluokituslaitoksiin
   sovellettavan      lähestymistavan       mukaisesti        ja       jotta     maksu        vastaisi
   arvopaperimarkkinaviranomaiselle aiheutuneita kustannuksia, vuosimaksut olisi vahvistettava
   vuosittain arvopaperimarkkinaviranomaisen työohjelman ja toimintoperusteisen talousarvion
   pohjalta. Tätä lähestymistapaa olisi sovellettava sekä ensimmäisen että toisen tason
   keskusvastapuoliin. Joidenkin esittämiin ehdotuksiin, jotka koskevat ensimmäisen tason
   vuosimaksujen vahvistamista delegoidussa säädöksessä samalla kun toisen tason
   keskusvastapuolen vuosimaksuja muutetaan, liittyy riski, että toisen tason keskusvastapuolet
   mahdollisesti tukevat ristiin ensimmäisen tason keskusvastapuolten pienempiä maksuja (ja
   päinvastoin). Tämä voidaan välttää, jos ensimmäisen ja toisen tason keskusvastapuolten
   vuosimaksut määritetään vuosittain arvopaperimarkkinaviranomaisen työohjelman ja
   talousarvion perusteella.
   Vuosimaksujen          vahvistamismenettely        on        avoin        ja      ennustettavissa.
   Arvopaperimarkkinaviranomainen esittelee vuotuisen työohjelmansa sekä kustannusarvionsa
   ja talousarvioluonnoksensa vuosittain syyskuussa. Se antaa ensimmäisen viitteen maksujen
   tasosta. Hyväksytty talousarvio julkaistaan arvopaperimarkkinaviranomaisen verkkosivustolla
   ja Euroopan unionin virallisessa lehdessä sen kalenterivuoden alussa, jota se koskee.
   Arvopaperimarkkinaviranomaisen on lähetettävä kolmansien maiden keskusvastapuolille
   30 kalenteripäivää ennen eräpäivää veloitusilmoitukset, joissa täsmennetään vuosimaksun
   määrä.
   Maksujen avoimuus ja perusteltavuus
   Euroopan       markkinarakenneasetuksen        25      d      artiklassa     edellytetään,     että
   arvopaperimarkkinaviranomainen perii kolmansien maiden keskusvastapuolilta maksuja,
   joilla katetaan kaikki kustannukset, joita sille aiheutuu kolmansien maiden
   keskusvastapuolten tunnustamisesta ja niihin liittyvien tehtävien suorittamisesta Euroopan
   markkinarakenneasetuksen mukaisesti. Maksut olisi kuitenkin rajoitettava kolmansien maiden
   keskusvastapuoliin liittyviin kustannuksiin, eikä niillä pitäisi kattaa unioniin sijoittautuneisiin
FI                                                8                                                    FI
 ---pagebreak---    keskusvastapuoliin liittyvistä tehtävistä aiheutuvia kustannuksia, jotka katetaan kansallisten
   viranomaisten rahoitusosuuksilla ja unionin tuilla. Lisäksi arvopaperimarkkinaviranomaisen
   talousarvio vahvistetaan suhteessa odotettuun toiminnan tasoon, joka koskee ensimmäisen ja
   toisen tason keskusvastapuolia tulevana vuonna. Toisin sanoen maksuja peritään
   arvopaperimarkkinaviranomaisen odotettavissa olevien kustannusten kattamiseksi, ei sen
   toiminnan laajentamiseksi. Arvopaperimarkkinaviranomainen on julkinen viranomainen,
   jonka toimintaa valvotaan erittäin tarkasti. Euroopan tilintarkastustuomioistuin tarkastaa sen
   talousarvion vuosittain.
   Maksut olisi myös mitoitettava huolellisesti, jotta vältetään talousarvion rakenteellinen
   epätasapaino (alijäämät tai ylijäämät). Vaikka arvopaperimarkkinaviranomaisen odotetaan
   tekevän johtopäätöksiä tulevina vuosina ja tarkistavan talousarvioitaan, kun alijäämät tai
   ylijäämät ovat toistuvia tai merkittäviä, lisämaksuja ei peritä alijäämien kattamiseksi eikä
   ylijäämiä makseta takaisin.
   Sidosryhmät pyysivät myös yhdenmukaisuutta muiden sääntely- ja valvontaviranomaisten
   perimien maksujen kanssa. Kanadan, Hongkongin, Australian ja Singaporen viranomaiset
   perivät eritasoisia maksuja kotimaisilta ja ulkomaisilta keskusvastapuolilta. Yhdistyneessä
   kuningaskunnassa sen keskusvastapuolilta veloitettavat toimilupamaksut vaihtelevat noin
   5 500 eurosta 330 000 euroon. Unionissa Ruotsin viranomaiset perivät toimilupamaksuja
   kotimaisilta keskusvastapuolilta noin 6 300 – 820 000 euroa, ja myös Saksan, Espanjan,
   Kreikan ja Puolan viranomaiset perivät toimilupamaksuja kotimaisilta keskusvastapuolilta
   (4 500 – 150 000 euroa viranomaisen mukaan). Muiden jäsenvaltioiden viranomaiset eivät
   peri toimilupamaksuja. Nämä luvut kuvastavat joka tapauksessa myös eri elinten erilaisia
   rahoitusmalleja (esimerkiksi Euroopassa on yleisempää käyttää maksuperusteisia
   rahoitusmalleja) sekä valvonnan erilaista lähestymistapaa riskeihin sekä hallinto- ja
   valvontakustannuksiin. Komission käytettävissä olevien tietojen mukaan tämän delegoidun
   säädöksen mukaisten maksujen taso ei olisi ennennäkemätön.6
   3.1 Kustannus-hyötyanalyysi
   Arvopaperimarkkinaviranomaiselle             aiheutuu           kustannuksia kolmansien maiden
   keskusvastapuolten tunnustamista ja niihin liittyvien Euroopan markkinarakenneasetuksen
   mukaisten tehtävien suorittamisesta. Euroopan markkinarakenneasetuksessa edellytetään, että
   arvopaperimarkkinaviranomainen perii kolmansien maiden keskusvastapuolilta maksuja
   näiden kustannusten kattamiseksi. Maksujen olisi oltava oikeassa suhteessa
   keskusvastapuolten liikevaihtoon.
   Komissio on arvopaperimarkkinaviranomaisen toimittamien tietojen perusteella arvioinut
   mahdollisen työmäärän sekä erilaiset taustaoletukset. Komissio on myös tarkastellut
   yksityiskohtaisesti arvopaperimarkkinaviranomaisen teknisen lausunnon perustana olevia
   kustannusarvioita.
   6
           Arvopaperimarkkinaviranomaisen tekninen lausunto on osoitteessa
           https://www.esma.europa.eu/sites/default/files/library/esma70-151-
           2650_final_report_on_ta_on_emir_2_2_ccp_fees.pdf
FI                                                        9                                       FI
 ---pagebreak---    Menetelmät
   Huomioon otetaan kolme kustannuslajia: erityiset muuttuvat kustannukset, kohdennetut
   muuttuvat kustannukset ja kiinteät kustannukset.
           Erityiset muuttuvat kustannukset (kokoaikaiseksi muutettuna keskusvastapuolta
            kohti) kattavat kutakin kolmannen maan keskusvastapuolta koskevat erityistehtävät
            (esimerkiksi tunnustamista koskevan hakemuksen täydellisyyden tarkistaminen).
           Kohdennetut          muuttuvat           kustannukset         (kokoaikaiseksi      muutettuna
            keskusvastapuolta              kohti)           kattavat          erityistehtävät,      jotka
            arvopaperimarkkinaviranomainen              suorittaa     kaikille      kolmansien    maiden
            keskusvastapuolille samalla lainkäyttöalueella (esimerkiksi yhteistyöjärjestelyjen
            tekeminen kolmannen maan viranomaisen kanssa).
           Kiinteät kustannukset kattavat muun muassa investoinnit erityisiin tietoteknisiin
            kehitystoimiin ja niiden ylläpitoon kaikkien kolmansien maiden keskusvastapuolten
            osalta     sekä     keskusvastapuolten          valvontakomitean        kustannukset,   myös
            puheenjohtajan ja kahden riippumattoman jäsenen kustannukset. Nämä kustannukset
            arvioidaan tiettyyn määrään, joka sitten kohdennetaan kullekin keskusvastapuolelle.
   Tunnustamista koskevien perus- ja lisämaksujen tason määrittämiseksi arvioinnissa käytetään
   keskimääräisiä vakiokustannuksia7, jotka ovat 172 125 euroa kokoaikaiseksi muutettuna
   väliaikaista toimihenkilöä kohti ja 95 620 euroa arvopaperimarkkinaviranomaiseen siirrettyä
   jäsenvaltion kansallista asiantuntijaa kohti. Keskimääräiset vakiokustannukset sisältävät
   palkan ja muut korvaukset, eläke- ja terveydenhuoltomaksut sekä muut asianomaisen
   henkilöstön jäsenen tehtävien suorittamisen kannalta välttämättömät kustannukset (tilojen
   hallinnointipalvelut, koulutuksen, virkamatkat, rakennusten vuokrat ja kunnossapidon,
   tietotekniikkajärjestelmät        ja       -laitteet),      ja      niissä       otetaan     huomioon
   arvopaperimarkkinaviranomaiseen lähetetyt jäsenvaltioiden kansalliset asiantuntijat.
   Kokoaikavastaavaa työntekijää kohti laskettuihin keskimääräisiin kustannuksiin on lisättävä
   yleiskustannukset.       Keskusvastapuolten            valvontakomitean         puheenjohtajasta     ja
   riippumattomista jäsenistä aiheutuvien kustannusten arvioidaan olevan vuodessa noin
   miljoonaa euroa, josta osa olisi katettava kolmansien maiden keskusvastapuolten suorittamilla
   maksuilla. Lisäksi investointi erityiseen tietotekniseen välineeseen, jolla kolmansien maiden
   keskusvastapuolia koskeva uusi tehtävä voidaan toteuttaa, tulee olemaan merkittävä.
   Tässä delegoidussa säädöksessä ehdotetut maksujen tasot perustuvat useisiin keskeisiin
   kustannusoletuksiin, jotka vastaavat arvopaperimarkkinaviranomaisen teknisessä lausunnossa
   käyttämiä oletuksia. Niitä ovat erityisesti seuraavat:
           niiden kolmansien maiden keskusvastapuolten lukumäärä, jotka hakevat
            tunnustamista ja jotka tunnustetaan EMIR 2.2:n mukaisesti ja jotka sijoitetaan
            ensimmäiselle tai toiselle tasolle. Tämän oletuksen testaamiseksi komissio toteutti
            useita erilaisia skenaarioita, joissa oli eri määrä ensimmäisen tai toisen tason
            keskusvastapuolia. Kokonaisvaikutus maksujen tasoon oli kuitenkin vähäinen;
           kiinteät kustannukset jaetaan tasaisesti: kustannukset ovat kunkin ensimmäisen tason
            keskusvastapuolen ja kunkin toisen tason keskusvastapuolen osalta samat tiettynä
            vuonna; ja
   7
           Euroopan komissiolle aiheutuvien suorien kustannusten arvioimiseen sovellettavat keskimääräiset
           kustannukset kokoaikavastaavaa työntekijää kohti vuonna 2020.
FI                                                     10                                                  FI
 ---pagebreak---             keskusvastapuolten valvontakomitea keskittyy suurimman osan ajastaan kolmansien
             maiden keskusvastapuoliin (tunnustaminen, tason määritys ja sitten valvonta), minkä
             vuoksi suuri osa puheenjohtajalle ja riippumattomille jäsenille aiheutuvista
             kustannuksista olisi kohdennettava kolmansien maiden keskusvastapuolille.
   Tunnustamismaksut
   Komissio arvioi, että tunnustamista koskevien hakemusten käsittelystä aiheutuvat
   kustannukset (hakemuksen täydellisyyden arviointi, lisätietojen pyytäminen tarvittaessa ja
   päätöksen laatiminen) ja kolmansien maiden keskusvastapuolten tason määrityksestä
   aiheutuvat kustannukset olisivat noin 50 000 euroa. Edellä kuvattuihin kustannuksiin
   perustuvien komission laskelmien mukaan tämä vastaa noin kahta kokoaikaista työntekijää
   1,5 kuukauden ajalta sekä kiinteiden kustannusten jakamista.
   Toisen tason keskusvastapuolten tunnustamista koskevat hakemukset aiheuttavat
   lisäkustannuksia (lisätietojen pyytäminen) ja perusteellisempaa työtä (kolmansien maiden
   viranomaisten kuuleminen, liikkeeseen laskevien keskuspankkien kuuleminen, tunnustamista
   koskevien lisävaatimusten arviointi, myös se, miten keskusvastapuolet noudattavat asetuksen
   (EU) N:o 648/2012 16 artiklaa ja IV ja V osastoa, vastaavaa yhdenmukaisuutta koskevien
   pyyntöjen arviointi) sekä keskusvastapuolten valvontakomitean tehokkaampaa osallistumista.
   Lisäkustannusten määräksi arvioidaan 360 000 euroa. Tämä vastaa noin kahta kokoaikaista
   työntekijää (vuosittain) sekä kiinteiden kustannusten, myös keskusvastapuolten
   valvontakomitean kustannusten, jakamista. Määrä vastaa muun muassa yksinkertaisempaa ja
   oikeasuhteisempaa lähestymistapaa vastaavaan yhdenmukaisuuteen.
   Tämän vuoksi komissio ehdottaa, että kaikilta tunnustamista hakevilta kolmansien maiden
   keskusvastapuolilta peritään 50 000 euron perusmaksu ja toisen tason keskusvastapuolilta
   360 000 euron lisämaksu tunnustamisesta.
   Vuosimaksut
   Komissio ehdottaa, että ensimmäisen ja toisen tason keskusvastapuolia koskevat vuosimaksut
   määritetään vuosittain arvopaperimarkkinaviranomaisen vuotuisen työohjelman ja
   talousarvion perusteella.
   Arvopaperimarkkinaviranomaisen talousarvio perustuu toimintokohtaisiin kustannuksiin.
   Talousarviossa määritetään kustannukset, jotka aiheutuvat arvopaperimarkkinaviranomaisen
   tehtävien hoitamiseen tarvittavien kokoaikaisten työntekijöiden määrästä, asiaan liittyvistä
   logistiikka-, tietotekniikka-, viestintä- ja yleiskustannuksista sekä kiinteistä kustannuksista.
   Euroopan tilintarkastustuomioistuin tarkastaa talousarvion asianmukaisen toteuttamisen. Tältä
   pohjalta määritetyillä vuosimaksuilla varmistetaan näin ollen, että kustannukset ovat avoimia
   ja että maksut sovitetaan yhteen arvopaperimarkkinaviranomaisen kustannusten kanssa.
   Ensimmäisen ja toisen tason keskusvastapuolia koskevien vuosimaksujen olisi katettava
   seuraavat:
            käynnissä olevat toimet, kuten kolmansien maiden keskusvastapuolten jatkuva
             valvonta, yhteistyö kolmansien maiden viranomaisten kanssa sekä sääntelyn ja
             valvonnan kehityksen seuranta kolmansissa maissa;
            säännölliset toimet, kuten keskusvastapuolten tason säännöllinen uudelleentarkastelu
             (kuten Euroopan markkinarakenneasetuksessa edellytetään) sekä toiminnan tai
             palvelujen laajentamisen edellyttämät arvioinnit;
            kiinteiden kustannusten       kohdentaminen     (tietotekniikka,   keskusvastapuolten
             valvontakomitea).
FI                                                 11                                               FI
 ---pagebreak---    Komissio arvioi, että ensimmäisen tason keskusvastapuolten vuosimaksu on yhteensä noin
   50 000 euroa keskusvastapuolta kohti. Tämä vastaa arvopaperimarkkinaviranomaisen
   teknisessä lausunnossa esittämiä arvioita. On kuitenkin tärkeää korostaa, että kyseessä ei ole
   kiinteä vuotuinen määrä, vaan se koskee ensimmäisen tason keskusvastapuoliin liittyviä
   tehtäviä ja kustannuksia. Näin ollen ensimmäisen tason keskusvastapuolilta perittävät
   vuosimaksut vaihtelevat ajan mittaan.
   Komissio olettaa, että toisen tason keskusvastapuolten osalta valvontatehtävät ovat
   arvopaperimarkkinaviranomaiselle samat riippumatta siitä, onko keskusvastapuolelle
   myönnetty vastaava vaatimustenmukaisuus. Liikevaihdon huomioon ottamiseksi toisen tason
   keskusvastapuolet sijoitetaan jompaankumpaan kahdesta ryhmästä.
   Keskusvastapuolet todennäköisesti siirtävät kustannuksensa – vaihtelevassa määrin ja eri
   tavoin – määritysosapuolilleen ja asiakkailleen, ja määrän pitäisi joka tapauksessa korvautua
   eduilla, joita saadaan pääsystä unionin määritysosapuoliin ja markkinapaikkoihin ja
   vakavaraisuusasetuksen mukaisesta etuuskohtelusta.
   3.2 Suhteellisuusperiaate
   Tässä asetuksessa vahvistetaan kolmansien maiden keskusvastapuolilta perittävät maksut ja
   eritellään maksutyypit, maksujen perimisen perusteet, maksujen määrä ja maksutapa.
   Maksujen        tavoitteena      on      kattaa     täysimääräisesti      kustannukset,    joita
   arvopaperimarkkinaviranomaiselle aiheutuu kolmansien maiden keskusvastapuolten
   tunnustamisesta       ja     niihin    liittyvien     tehtävien     suorittamisesta    Euroopan
   markkinarakenneasetuksen mukaisesti. Maksut olisi mitoitettava huolellisesti siten, että ne
   kattavat kaikki arvopaperimarkkinaviranomaisen kustannukset aiheuttamatta talousarvion
   ylijäämiä tai alijäämiä. Vaikka maksujen olisi oltava oikeassa suhteessa keskusvastapuolten
   liikevaihtoon, niiden täytäntöönpano ei saisi aiheuttaa kohtuutonta rasitetta kolmansien
   maiden keskusvastapuolille tai arvopaperimarkkinaviranomaiselle. Tässä delegoidussa
   säädöksessä säädetyt maksut täyttävät nämä tavoitteet ja ovat sen vuoksi oikeasuhteisia.
   Edellä esitetyn perusteella tällä delegoidulla säädöksellä varmistetaan Euroopan
   markkinarakenneasetuksen oikeasuhteinen soveltaminen ja otetaan siten huomioon
   suhteellisuusperiaate.
   3.3 Toissijaisuusperiaate
   Tässä delegoidussa säädöksessä vahvistetaan maksut, jotka arvopaperimarkkinaviranomaisen
   olisi perittävä kolmansien maiden keskusvastapuolilta kattaakseen kustannukset, joita sille
   aiheutuu niiden tehtävien hoitamisesta, jotka liittyvät tällaisiin keskusvastapuoliin Euroopan
   markkinarakenneasetuksen mukaisesti. Jäsenvaltiot eivät voi toteuttaa toimia sellaisten
   maksujen vahvistamiseksi, jotka arvopaperimarkkinaviranomaisen olisi perittävä kolmansien
   maiden keskusvastapuolilta. Tällä delegoidulla säädöksellä täydennetään Euroopan
   markkinarakenneasetusta noudattaen edellä esitettyä suhteellisuusperiaatetta, joten se on
   toissijaisuusperiaatteen mukainen.
   4.        DELEGOIDUN SÄÄDÖKSEN OIKEUDELLINEN SISÄLTÖ
   Ehdotetun delegoidun asetuksen I luvussa                   vahvistetaan     kolmansien   maiden
   keskusvastapuolilta perittävien maksujen tyypit:
            1 artiklassa eritellään tunnustamista koskevat kertaluonteiset perusmaksut, jotka
             peritään kaikilta tunnustamista hakevilta kolmansien maiden keskusvastapuolilta
             riippumatta niiden merkityksestä järjestelmän kannalta unionille tai sen
             jäsenvaltioille (1 kohta), sekä tunnustamista koskevat kertaluonteiset lisämaksut,
FI                                                  12                                              FI
 ---pagebreak---              jotka peritään järjestelmän kannalta merkittäviltä kolmansien maiden
             keskusvastapuolilta tällaisten hakemusten käsittelystä aiheutuvien lisäkustannusten
             kattamiseksi (2 kohta);
            2 artiklassa täsmennetään, miten tunnustetuilta kolmansien maiden
             keskusvastapuolilta perittävät vuosimaksut määritetään sen mukaan, mikä on
             keskusvastapuolten merkitys järjestelmän kannalta, arvopaperimarkkinaviranomaisen
             odotettujen kustannusten ja sen toimintoperusteisen budjetin perusteella;
            3 artiklassa täsmennetään, miten lasketaan (alennetut) vuosimaksut, jotka peritään
             kolmansien maiden keskusvastapuolilta sinä vuonna, jona ne tunnustetaan;
            4 artiklassa täsmennetään, miten järjestelmän kannalta merkittävien
             keskusvastapuolten liikevaihto otetaan huomioon niiltä perittäviä vuosimaksuja
             vahvistettaessa.
   Sen II luvussa määritellään maksuehdot ja periaate, jonka mukaan maksuja ei palauteta,
   erityisesti:
            5 artiklassa eritellään yleiset maksuehdot: maksut on suoritettava euroina ja
             seuraamuksia määrätään, jos maksu viivästyy;
            6 artiklassa eritellään tunnustamismaksujen maksuehdot ja se, että ne on maksettava
             ennen        kuin       arvopaperimarkkinaviranomainen           arvioi,  täyttyvätkö
             tunnustamisvaatimukset, eikä niitä palauteta;
            7 artiklassa eritellään vuosimaksujen maksuehdot ja säädetään, että ne on maksettava
             ennen sitä kalenterivuotta, jota ne koskevat, eikä niitä palauteta.
   III luvussa säädetään siirtymä- ja loppusäännöksistä:
            8 artiklassa eritellään tunnustamismaksuja koskevat maksuehdot niille kolmansien
             maiden keskusvastapuolille, jotka ovat hakeneet tunnustamista ennen delegoidun
             säädöksen voimaantuloa;
            9 artiklassa täsmennetään ennen Euroopan markkinarakenneasetuksen muuttamisesta
             annetun asetuksen (EU) 2019/2099 voimaantuloa tunnustettujen keskusvastapuolten
             suorittamat väliaikaiset vuosimaksut;
            10 artiklassa vahvistetaan delegoidun säädöksen voimaantulopäivä.
FI                                                 13                                              FI
 ---pagebreak---                          KOMISSION DELEGOITU ASETUS (EU) …/…,
                                            annettu 14.7.2020,
       Euroopan parlamentin ja neuvoston asetuksen (EU) N:o 648/2012 täydentämisestä
        Euroopan arvopaperimarkkinaviranomaisen kolmansiin maihin sijoittautuneilta
                           keskusvastapuolilta perimien maksujen osalta
                                (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon OTC-johdannaisista, keskusvastapuolista ja kauppatietorekistereistä
   4 päivänä heinäkuuta 2012 annetun Euroopan parlamentin ja neuvoston asetuksen (EU)
   N:o 648/20128 ja erityisesti sen 25 d artiklan 3 kohdan,
   sekä katsoo seuraavaa:
   (1)     Asetuksen (EU) N:o 648/2012 25 d artiklassa edellytetään, että Euroopan
           arvopaperimarkkinaviranomainen, jäljempänä ’arvopaperimarkkinaviranomainen’,
           veloittaa kolmansien maiden keskusvastapuolilta, jäljempänä ’keskusvastapuolet’,
           maksuja, jotka liittyvät kyseisen asetuksen 25 artiklan mukaisiin tunnustamista
           koskeviin hakemuksiin, sekä vuosimaksuja, jotka liittyvät sen mainitun asetuksen
           mukaisten      tehtävien      suorittamiseen    tunnustettujen    kolmansien      maiden
           keskusvastapuolten osalta. Asetuksen (EU) N:o 648/2012 25 d artiklan 2 kohdassa
           edellytetään, että maksujen on oltava oikeassa suhteessa kyseisen keskusvastapuolen
           liikevaihtoon      ja      katettava    kaikki     kustannukset,     jotka     aiheutuvat
           arvopaperimarkkinaviranomaiselle tunnustamisesta sekä sen kolmansien maiden
           keskusvastapuoliin liittyvien tehtävien suorittamisesta mainitun asetuksen mukaisesti.
   (2)     Tunnustamista        koskeviin       hakemuksiin     liittyvät   maksut,      jäljempänä
           ’tunnustamismaksut’, olisi perittävä kolmansien maiden keskusvastapuolilta, jotta
           katetaan arvopaperimarkkinaviranomaiselle tunnustamista koskevien hakemusten
           käsittelystä aiheutuvat kustannukset, sekä kustannukset, jotka aiheutuvat hakemusten
           täydellisyyden tarkistamisesta, lisätietojen pyytämisestä ja päätösten laatimisesta, sekä
           kustannukset, jotka liittyvät kolmansien maiden keskusvastapuolten merkityksen
           arviointiin järjestelmän kannalta (tason määritys). Keskusvastapuolista, jotka ovat
           järjestelmän kannalta merkittäviä tai joista todennäköisesti tulee järjestelmän kannalta
           merkittäviä unionin tai sen yhden tai useamman jäsenvaltion rahoitusvakaudelle ja
           jotka arvopaperimarkkinaviranomainen on tunnustanut asetuksen (EU) N:o 648/2012
           25 artiklan 2 b kohdan mukaisesti, jäljempänä ’toisen tason keskusvastapuolet’,
           aiheutuu lisäkustannuksia arvopaperimarkkinaviranomaiselle. Nämä lisäkustannukset
           aiheutuvat arvopaperimarkkinaviranomaiselle sen arvioidessa asetuksen (EU) N:o
           648/2012 25 artiklan 2 b kohdassa säädettyjen tunnustamisen edellytysten täyttymistä
           ja sitä, voidaanko keskusvastapuolen katsoa täyttävän asetuksen (EU) N:o 648/2012
           16 artiklassa ja IV ja V osastossa säädetyt vaatimukset, kun se noudattaa sovellettavaa
   8
           EUVL L 201, 27.7.2012, s. 1.
FI                                                  14                                               FI
 ---pagebreak---        kolmannen maan oikeudellista kehystä, jäljempänä ’vastaava yhdenmukaisuus’.
       Toisen tason keskusvastapuolten tekemiin hakemuksiin liittyvät kustannukset ovat
       näin ollen korkeammat kuin sellaisten kolmansien maiden keskusvastapuolten
       tekemiin hakemuksiin liittyvät kustannukset, joita ei pidetä järjestelmän kannalta
       merkittävinä tai joista ei todennäköisesti tule järjestelmän kannalta merkittäviä unionin
       tai sen yhden tai useamman jäsenvaltion rahoitusvakaudelle, jäljempänä ’ensimmäisen
       tason keskusvastapuolet’.
   (3) Tunnustamista koskeva perusmaksu olisi perittävä kaikilta kolmansien maiden
       keskusvastapuolilta, jotka hakevat tunnustamista asetuksen (EU) N:o 648/2012
       25 artiklan nojalla, ja toisen tason keskusvastapuolilta olisi perittävä lisämaksu, jolla
       katetaan arvopaperimarkkinaviranomaiselle hakuprosessin yhteydessä aiheutuneet
       lisäkustannukset. Tunnustamista koskeva lisämaksu olisi perittävä myös jo
       tunnustetuilta        keskusvastapuolilta         ensimmäisellä         kerralla,      kun
       arvopaperimarkkinaviranomainen määrittää, luokitellaanko ne toisen tason
       keskusvastapuoliksi, sen jälkeen kun niiden merkitystä järjestelmän kannalta on
       arvioitu asetuksen (EU) N:o 648/2012 25 artiklan 5 kohdan tai 89 artiklan 3 c kohdan
       mukaisesti.
   (4) Tunnustetuilta kolmansien maiden keskusvastapuolilta on perittävä myös
       vuosimaksuja kattamaan kustannukset, joita arvopaperimarkkinaviranomaiselle
       aiheutuu asetuksen (EU) N:o 648/2012 mukaisten tehtävien suorittamisesta tällaisten
       keskusvastapuolten osalta. Sekä ensimmäisen että toisen tason keskusvastapuolten
       osalta näihin tehtäviin kuuluu asetuksen (EU) N:o 648/2012 25 artiklan 5 kohdan
       mukainen keskusvastapuolten merkityksen säännöllinen uudelleentarkastelu
       järjestelmän kannalta, kolmansien maiden viranomaisten kanssa tehtävien
       yhteistyöjärjestelyjen täytäntöönpano ja ylläpito sekä sääntelyn ja valvonnan
       kehityksen seuranta kolmansissa maissa. Toisen tason keskusvastapuolten osalta
       arvopaperimarkkinaviranomaisen edellytetään myös valvovan jatkuvasti, että kyseiset
       keskusvastapuolet noudattavat asetuksen (EU) N:o 648/2012 16 artiklassa ja IV ja V
       osastossa säädettyjä vaatimuksia, myös vastaavaa yhdenmukaisuutta, jos se on
       myönnetty. Sen vuoksi on asianmukaista, että ensimmäisen ja toisen tason
       keskusvastapuoliin sovelletaan erilaisia vuosimaksuja.
   (5) Tässä asetuksessa säädetyillä tunnustamismaksuilla ja vuosimaksuilla olisi katettava
       kustannukset,      joita     arvopaperimarkkinaviranomainen         odottaa     aiheutuvan
       tunnustamista koskevien hakemusten käsittelystä sen kokemuksen perusteella, joka
       sillä on kolmansien maiden keskusvastapuoliin ja muihin valvottuihin yhteisöihin
       liittyvien tehtävien hoitamisesta, sekä sen vuotuisessa toimintoperusteisessa
       talousarviossa esitettyjen odotettavissa olevien kustannusten perusteella.
   (6) Arvopaperimarkkinaviranomaisen asetuksen (EU) N:o 648/2012 nojalla suorittamat
       tunnustettuihin ensimmäisen tason keskusvastapuoliin liittyvät tehtävät ovat suurelta
       osin samat kunkin ensimmäisen tason keskusvastapuolen osalta niiden koosta
       riippumatta. Sen vuoksi on asianmukaista, että arvopaperimarkkinaviranomaiselle
       tunnustetuista ensimmäisen tason keskusvastapuolista aiheutuvat kustannukset
       katetaan perimällä samansuuruinen vuosimaksu kustakin tunnustetusta ensimmäisen
       tason keskusvastapuolesta. Tunnustettujen toisen tason keskusvastapuolten osalta
       vuosimaksuissa olisi myös otettava huomioon toisen tason keskusvastapuolen
       liikevaihto sen varmistamiseksi, että maksut jaetaan oikeudenmukaisesti siten, että
       samalla      otetaan      huomioon       todellinen      hallinnollinen      työ,    jonka
       arvopaperimarkkinaviranomainen tekee tehtäviensä suorittamiseksi kunkin toisen
       tason keskusvastapuolen osalta.
FI                                             15                                                 FI
 ---pagebreak---    (7)  Vuosimaksujen, jotka peritään kolmansien maiden keskusvastapuolilta ensimmäisenä
        vuonna, jona ne tunnustetaan asetuksen (EU) N:o 648/2012 25 artiklan mukaisesti,
        olisi oltava oikeassa suhteessa siihen osaan kyseistä vuotta, jonka aikana
        arvopaperimarkkinaviranomainen suorittaa mainitun asetuksen mukaisia tehtäviä
        asianomaisten keskusvastapuolten osalta. Samaa periaatetta olisi sovellettava siihen
        vuoteen, jona keskusvastapuoli, joka on tunnustettu ensimmäisen tason
        keskusvastapuoleksi,      luokitellaan     ensimmäisen      kerran    toisen    tason
        keskusvastapuoleksi kyseisen asetuksen 25 artiklan 5 kohdan mukaisesti.
   (8)  Jotta voidaan varmistaa arvopaperimarkkinaviranomaiselle asetuksen (EU) N:o
        648/2012 25 artiklan nojalla tehdyistä tunnustamista koskevista hakemuksista
        aiheutuvien kustannusten oikea-aikainen rahoittaminen, tunnustamismaksut olisi
        maksettava arvopaperimarkkinaviranomaiselle ennen tunnustamista koskevien
        hakemusten käsittelyä tai sen arvioimista, täyttävätkö toisen tason keskusvastapuolet
        asetuksen      (EU)       N:o 648/2012        25 artiklan   2 b kohdassa     säädetyt
        tunnustamisvaatimukset. Jotta voidaan varmistaa arvopaperimarkkinaviranomaiselle
        tunnustettuihin kolmansien maiden keskusvastapuoliin liittyvien tehtävien
        hoitamisesta aiheutuvien kustannusten oikea-aikainen rahoittaminen, vuosimaksut
        olisi maksettava sen kalenterivuoden alussa, jota ne koskevat. Ensimmäisen
        tunnustamisvuoden vuosimaksut olisi maksettava pian tunnustamispäätösten
        tekemisen jälkeen.
   (9)  Toistuvien tai perusteettomien hakemusten välttämiseksi tunnustamismaksuja ei tulisi
        palauttaa, jos hakija peruuttaa hakemuksensa. Koska tunnustamista koskevaan
        hakemukseen, joka evätään, liittyvä hallinnollinen työ on sama kuin hyväksyttyyn
        hakemukseen liittyvä hallinnollinen työ, tunnustamismaksuja ei tulisi palauttaa, jos
        tunnustaminen evätään.
   (10) Kustannukset, joita arvopaperimarkkinaviranomaiselle aiheutuu asetuksen (EU)
        2019/2099 voimaantulon jälkeen sellaisten kolmansien maiden keskusvastapuolten
        osalta, jotka on jo tunnustettu asetuksen (EU) N:o 648/2012 25 artiklan mukaisesti
        ennen [julkaisutoimisto, lisää tämän asetuksen voimaantulopäivä], olisi katettava
        maksuilla. Tällaisten kolmansien maiden keskusvastapuolten olisi sen vuoksi
        maksettava väliaikainen vuosimaksu vuodelta 2020 ja kultakin seuraavalta vuodelta,
        kunnes niiden merkitys järjestelmän kannalta on arvioitu asetuksen (EU)
        N:o 648/2012 89 artiklan 3 c kohdan mukaisesti.
   (11) Tämän delegoidun asetuksen olisi tultava voimaan kiireellisesti sen varmistamiseksi,
        että arvopaperimarkkinaviranomaiselle myönnetään rahoitusta oikea-aikaisesti ja
        asianmukaisesti asetuksen (EU) 2019/2099 voimaantulon jälkeen,
   ON HYVÄKSYNYT TÄMÄN ASETUKSEN:
                                            I LUKU
                                           MAKSUT
                                            1 artikla
                                     Tunnustamismaksut
   1.     Kolmanteen maahan sijoittautuneen keskusvastapuolen, joka hakee tunnustamista
          asetuksen (EU) N:o 648/2012 25 artiklan mukaisesti, on maksettava tunnustamista
          koskeva 50 000 euron perusmaksu.
FI                                             16                                             FI
 ---pagebreak---    2. Kolmanteen maahan sijoittautuneen keskusvastapuolen on maksettava 360 000 euron
      suuruinen tunnustamista koskeva lisämaksu, jos arvopaperimarkkinaviranomainen
      toteaa asetuksen (EU) N:o 648/2012 25 artiklan 2 a kohdan mukaisesti, että kyseinen
      keskusvastapuoli on järjestelmän kannalta merkittävä tai siitä todennäköisesti tulee
      järjestelmän kannalta merkittävä unionin tai sen yhden tai useamman jäsenvaltion
      rahoitusvakaudelle, jäljempänä ’toisen tason keskusvastapuoli’. Toisen tason
      keskusvastapuolen on maksettava tunnustamista koskeva lisämaksu seuraavissa
      tapauksissa:
      a)     keskusvastapuoli hakee tunnustamista;
      b)     keskusvastapuoli, jos se on jo tunnustettu asetuksen (EU) N:o 648/2012
             25 artiklan 2 kohdan nojalla, määritetään toisen tason keskusvastapuoleksi
             arvopaperimarkkinaviranomaisen kyseisen asetuksen 25 artiklan 5 kohdan
             mukaisesti suorittaman uudelleentarkastelun perusteella.
                                         2 artikla
                                       Vuosimaksut
   1. Tunnustetun keskusvastapuolen on maksettava vuosimaksu.
   2. Jos arvopaperimarkkinaviranomainen tunnustaa keskusvastapuolen asetuksen (EU)
      N:o 648/2012 25 artiklan 2 kohdan mukaisesti, jäljempänä ’ensimmäisen tason
      keskusvastapuoli’, vuosimaksu kultakin ensimmäisen tason keskusvastapuolelta
      tiettynä vuonna (n) on vuosimaksun kokonaismäärä jaettuna yhtä suuriin osiin
      kaikkien edellisenä vuonna (n-1) 31 päivänä joulukuuta tunnustettujen ensimmäisen
      tason keskusvastapuolten kesken.
      Ensimmäistä alakohtaa sovellettaessa vuosimaksun kokonaismäärä tiettynä vuonna
      (n) on arvio menoista, jotka liittyvät arvopaperimarkkinaviranomaisen tehtäviin
      kaikkien asetuksen (EU) N:o 648/2012 nojalla tunnustettujen ensimmäisen tason
      keskusvastapuolten         osalta,       sellaisina    kuin       ne      sisältyvät
      arvopaperimarkkinaviranomaisen asianomaisen vuoden talousarvioon.
   3. Jos arvopaperimarkkinaviranomainen tunnustaa keskusvastapuolen asetuksen (EU)
      N:o 648/2012 25 artiklan 2 b kohdan mukaisesti, jäljempänä ’toisen tason
      keskusvastapuoli’, vuosimaksu tiettynä vuonna (n) on kokonaisvuosimaksu, joka
      jaetaan kaikkien edellisenä vuonna (n-1) 31 päivänä joulukuuta tunnustettujen toisen
      tason keskusvastapuolten kesken ja kerrotaan tämän asetuksen 4 artiklan mukaisesti
      määritetyllä sovellettavalla painolla.
      Ensimmäistä alakohtaa sovellettaessa vuosimaksun kokonaismäärä tiettynä vuonna
      (n) on arvio menoista, jotka liittyvät arvopaperimarkkinaviranomaisen tehtäviin
      kaikkien asetuksen (EU) N:o 648/2012 nojalla tunnustettujen toisen tason
      keskusvastapuolten         osalta,       sellaisina    kuin       ne      sisältyvät
      arvopaperimarkkinaviranomaisen asianomaisen vuoden talousarvioon.
FI                                           17                                            FI
 ---pagebreak---                                            3 artikla
                             Vuosimaksut tunnustamisvuonna
   1. Sen vuoden osalta, jona arvopaperimarkkinaviranomainen tunnustaa kolmannen
      maan keskusvastapuolen asetuksen (EU) N:o 648/2012 25 artiklan mukaisesti,
      vuosimaksu lasketaan seuraavasti:
      a)     jos     arvopaperimarkkinaviranomainen          tunnustaa      keskusvastapuolen
             ensimmäisen tason keskusvastapuoleksi, vuosimaksu määritetään osuutena
             tämän asetuksen 1 artiklan 1 kohdassa säädetystä tunnustamista koskevasta
             perusmaksusta, joka lasketaan soveltamalla seuraavaa suhdetta:
                   𝐾𝑎𝑙𝑒𝑛𝑡𝑒𝑟𝑖𝑝ä𝑖𝑣𝑖𝑒𝑛 𝑚ää𝑟ä 𝑡𝑢𝑛𝑛𝑢𝑠𝑡𝑎𝑚𝑖𝑠𝑝ä𝑖𝑣ä𝑠𝑡ä 31 𝑝ä𝑖𝑣ää𝑛 𝑗𝑜𝑢𝑙𝑢𝑘𝑢𝑢𝑡𝑎
                                    𝐾𝑎𝑙𝑒𝑛𝑡𝑒𝑟𝑖𝑝ä𝑖𝑣𝑖𝑒𝑛 𝑚ää𝑟ä 𝑣𝑢𝑜𝑑𝑒𝑠𝑠𝑎
      b)     jos arvopaperimarkkinaviranomainen tunnustaa keskusvastapuolen toisen tason
             keskusvastapuoleksi, vuosimaksu on tämän asetuksen 1 artiklan 2 kohdassa
             säädetyn tunnustamista koskevan lisämaksun osuus, joka lasketaan
             soveltamalla seuraavaa suhdetta:
                   𝐾𝑎𝑙𝑒𝑛𝑡𝑒𝑟𝑖𝑝ä𝑖𝑣𝑖𝑒𝑛 𝑚ää𝑟ä 𝑡𝑢𝑛𝑛𝑢𝑠𝑡𝑎𝑚𝑖𝑠𝑝ä𝑖𝑣ä𝑠𝑡ä 31 𝑝ä𝑖𝑣ää𝑛 𝑗𝑜𝑢𝑙𝑢𝑘𝑢𝑢𝑡𝑎
                                    𝐾𝑎𝑙𝑒𝑛𝑡𝑒𝑟𝑖𝑝ä𝑖𝑣𝑖𝑒𝑛 𝑚ää𝑟ä 𝑣𝑢𝑜𝑑𝑒𝑠𝑠𝑎
   2. Jos keskusvastapuoli on maksanut 9 artiklan mukaisesti väliaikaisen vuosimaksun
      vuodelta, jona kyseinen keskusvastapuoli tunnustetaan ensimmäisen tason
      keskusvastapuoleksi, 1 kohdan a alakohdan mukaisesti laskettua vuosimaksua ei
      peritä.
   3. Jos keskusvastapuoli on maksanut 9 artiklan mukaisen väliaikaisen vuosimaksun tai
      2 artiklan 2 kohdan mukaisen vuosimaksun vuodelta, jona kyseinen keskusvastapuoli
      tunnustetaan toisen tason keskusvastapuoleksi, kyseisen maksun määrä on
      vähennettävä 1 kohdan b alakohdan mukaisesti maksettavasta maksusta.
                                           4 artikla
              Sovellettava liikevaihto toisen tason keskusvastapuolten osalta
   1. Toisen tason keskusvastapuolen huomioon otettava liikevaihto on sen
      määrityspalvelujen tarjoamisesta kertyneet maailmanlaajuiset tulot (jäsenmaksut ja
      määritysmaksut, joista on vähennetty transaktiokustannukset) sen viimeisimmän
      tilikauden aikana.
      Toisen tason keskusvastapuolten on toimitettava arvopaperimarkkinaviranomaiselle
      vuosittain tarkastetut luvut, jotka vahvistavat sen ensimmäisessä alakohdassa
      tarkoitettujen määrityspalvelujen tarjoamisesta saamat maailmanlaajuiset tulot.
      Tarkastetut luvut on toimitettava arvopaperimarkkinaviranomaiselle viimeistään
      kunkin vuoden 30 päivänä syyskuuta. Tarkastettuja lukuja sisältävät asiakirjat on
      toimitettava rahoituspalvelualalla yleisesti käytetyllä kielellä.
      Jos ensimmäisessä alakohdassa tarkoitetut tulot ilmoitetaan muuna valuuttana kuin
      euroina, arvopaperimarkkinaviranomainen muuntaa ne euroiksi käyttäen euron
      keskimääräistä valuuttakurssia, jota sovellettiin kaudella, jonka aikana tulot kirjattiin.
      Tätä      varten    käytetään      Euroopan      keskuspankin     julkaisemaa      euron
      valuuttaviitekurssia.
FI                                            18                                                 FI
 ---pagebreak---    2.  Keskusvastapuolen on katsottava kuuluvan johonkin seuraavista ryhmistä 1 kohdan
       mukaisesti määritetyn tiettyä vuotta (n) koskevan liikevaihdon perusteella:
       a)     ryhmä 1: vuotuinen liikevaihto alle 600 miljoonaa euroa;
       b)     ryhmä 2: vuotuinen liikevaihto vähintään 600 miljoonaa euroa.
       Ryhmään 1 kuuluvalle toisen tason keskusvastapuolelle annetaan liikevaihdon
       painoksi 1.
       Ryhmään 2 kuuluvalle toisen tason keskusvastapuolelle annetaan liikevaihdon
       painoksi 1,2.
   3.  Kaikkien tunnustettujen toisen tason keskusvastapuolten kokonaisliikevaihdon paino
       tiettynä vuonna (n) on kaikkien arvopaperimarkkinaviranomaisen edellisenä vuonna
       (n-1) 31 päivänä joulukuuta tunnustamien toisen tason keskusvastapuolten 2 kohdan
       mukaisesti määritettyjen liikevaihdon painojen summa.
   4.  Sovellettaessa 2 artiklan 3 kohtaa toisen tason keskusvastapuoleen sovellettava paino
       tiettynä vuonna (n) on sen 2 kohdan mukaisesti määritetty liikevaihdon paino
       jaettuna kaikkien tunnustettujen toisen tason keskusvastapuolten 3 kohdan
       mukaisesti määritetyllä liikevaihtojen kokonaispainolla.
                                          II LUKU
                                      MAKSUEHDOT
                                           5 artikla
                                     Yleiset maksuehdot
   1.  Kaikki maksut suoritetaan euroina.
   2.  Kaikista myöhästyneistä maksuista peritään asetuksen (EU, Euratom) 2018/10469
       99 artiklassa säädetty viivästyskorko.
   3.  Arvopaperimarkkinaviranomaisen ja kolmansien maiden keskusvastapuolten välisen
       viestinnän on tapahduttava sähköisesti.
                                           6 artikla
                            Tunnustamismaksujen maksaminen
   1.  Tämän asetuksen 1 artiklan 1 kohdassa säädetty tunnustamista koskeva perusmaksu
       on maksettava, kun keskusvastapuoli jättää tunnustamista koskevan hakemuksensa.
       Poiketen siitä, mitä ensimmäisessä alakohdassa säädetään, jos komissio ei ole
       antanut asetuksen (EU) N:o 648/2012 25 artiklan 6 kohdan mukaisesti
       täytäntöönpanosäädöstä sen kolmannen maan osalta, johon keskusvastapuoli on
       sijoittautunut, kun keskusvastapuoli hakee tunnustamista, tunnustamista koskeva
       perusmaksu on maksettava viimeistään sinä päivänä, jona tällainen
       täytäntöönpanosäädös tulee voimaan.
   9
      EUVL L 193, 30.7.2018, s. 1.
FI                                            19                                             FI
 ---pagebreak---    2. Päivämäärä, johon mennessä tämän asetuksen 1 artiklan 2 kohdassa säädetty
      tunnustamista      koskeva      lisämaksu      on      maksettava,   on    vahvistettava
      veloitusilmoituksessa,        jonka       arvopaperimarkkinaviranomainen         lähettää
      keskusvastapuolelle sen jälkeen, kun se on pyytänyt keskusvastapuolta toimittamaan
      lisätietoja sen arvioimiseksi, noudattaako keskusvastapuoli asetuksen (EU)
      N:o 648/2012 25 artiklan 2 b kohdassa säädettyjä vaatimuksia. Maksupäivä on
      määritettävä niin, että keskusvastapuolella on vähintään 30 kalenteripäivää
      maksuaikaa siitä päivästä, jona arvopaperimarkkinaviranomainen lähetti
      veloitusilmoituksen keskusvastapuolelle.
   3. Tunnustamismaksuja ei palauteta.
                                           7 artikla
                               Vuosimaksujen maksaminen
   1. Edellä 2 artiklassa säädetyt vuosimaksut tietyltä vuodelta (n) on maksettava
      viimeistään 31 päivänä maaliskuuta vuonna (n).
      Arvopaperimarkkinaviranomainen lähettää kaikille tunnustetuille kolmansien maiden
      keskusvastapuolille veloitusilmoitukset, joissa täsmennetään vuosimaksun määrä
      viimeistään 1 päivänä maaliskuuta vuonna (n).
   2. 3 artiklassa säädetyn vuosimaksun määrä tunnustamisvuonna sekä päivämäärä, johon
      mennessä          vuosimaksu           on        maksettava,       on        ilmoitettava
      arvopaperimarkkinaviranomaisen                 keskusvastapuolelle          lähettämässä
      veloitusilmoituksessa. Maksupäivä on määritettävä niin, että keskusvastapuolella on
      vähintään       30 kalenteripäivää         maksuaikaa        siitä    päivästä,      jona
      arvopaperimarkkinaviranomainen lähetti veloitusilmoituksen keskusvastapuolelle.
   3. Keskusvastapuolen maksamia vuosimaksuja ei palauteta.
                                          III LUKU
                              Siirtymä- ja loppusäännökset
                                           8 artikla
                      Jo jätetyt tunnustamista koskevat hakemukset
   1. Jos kolmannen maan keskusvastapuoli on jättänyt tunnustamista koskevan
      hakemuksen ennen [julkaisutoimisto, lisää tämän asetuksen voimaantulopäivä] eikä
      arvopaperimarkkinaviranomainen           ole     vielä    tehnyt   päätöstä     kyseisen
      keskusvastapuolen         tunnustamisesta        tai     tunnustamisen      epäämisestä,
      keskusvastapuolen on maksettava 1 artiklan 1 kohdassa säädetty tunnustamismaksu
      viimeistään [julkaisutoimisto, lisää päivämäärä, joka on 30 kalenteripäivää tämän
      asetuksen voimaantulosta].
   2. Poiketen siitä, mitä 1 kohdassa säädetään, jos arvopaperimarkkinaviranomainen on
      keskeyttänyt kolmannen maan keskusvastapuolen tunnustamista koskevan
      hakemuksen käsittelyn ennen [julkaisutoimisto, lisää tämän asetuksen
      voimaantulopäivä], keskusvastapuolen on maksettava 1 artiklan 1 kohdassa säädetty
      tunnustamismaksu            arvopaperimarkkinaviranomaisen          keskusvastapuolelle
      lähettämässä veloitusilmoituksessa ilmoitettuna maksupäivänä sen jälkeen, kun on
FI                                            20                                                FI
 ---pagebreak---             ilmoitettu, että hakemuksen käsittelyn keskeytys on päättynyt. Maksupäivä on
            määritettävä niin, että keskusvastapuolella on vähintään 30 kalenteripäivää
            maksuaikaa siitä päivästä, jona arvopaperimarkkinaviranomainen lähetti
            veloitusilmoituksen keskusvastapuolelle.
                                                9 artikla
                  Jo tunnustettujen keskusvastapuolten väliaikainen vuosimaksu
   1.       Kolmannen maan keskusvastapuolen, jonka arvopaperimarkkinaviranomainen on
            tunnustanut asetuksen (EU) N:o 648/2012 25 artiklan mukaisesti tämän asetuksen
            tullessa voimaan, on maksettava 50 000 euron suuruinen väliaikainen vuosimaksu
            vuodelta 2020 ja kultakin seuraavalta vuodelta, kunnes asetuksen (EU) N:o 648/2012
            89 artiklan 3 c kohdan mukainen arviointi sen merkityksestä järjestelmän kannalta on
            tehty ja se on tunnustettu joko kyseisen asetuksen 25 artiklan 2 kohdan tai 25 artiklan
            2 b kohdan mukaisesti tai tällaista tunnustamista ei ole myönnetty.
   2.       Vuoden 2020 väliaikainen vuosimaksu on maksettava 30 kalenteripäivän kuluessa
            tämän asetuksen voimaantulosta. Toisen vuoden (n) väliaikaiset vuosimaksut on
            maksettava viimeistään 31 päivänä maaliskuuta vuonna (n).
                                               10 artikla
                                             Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan
   unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 14.7.2020
                                                 Komission puolesta
                                                 Puheenjohtaja
                                                 Ursula VON DER LEYEN
FI                                                 21                                               FI